﻿Expresivitatea elementelor de limbaj plastic Limbajul vorbit conţine cuvintele, limbajul matematic are la bază cifrele şi semnele, muzica dispune de note, generic, vorbim despre limbaje de specialitate Este firesc ca şi artele vizuale să dispună de un limbaj propriu sau, mai exact, de mai multe limbaje având în vedere faptul că există un spectru al artelor vizuale Astfel, elementele de limbaj plastic constituie alfabetul artelor vizuale şi reprezintă mijloace de comunicare specifice Necunoscând acest alfabet, acest limbaj special, nu vom putea înţelege mesajul transmis de o operă de artă, la fel cum un analfabet nu este capabil să citească o carte Avem nevoie de însuşirea acestui limbaj, pentru avea acces la o întreagă altă lume, atât de necesară, în special în zilele noastre Dacă nu am putea citi o carte, nu am avea acces la cunoaştere, nu am parcurge atâtea istorisiri, poveşti scrise de diverşi autori, am avea de pierdut o parte importantă din lumea în care trăim şi nu ne-am putea cunoaşte lumea interioară La fel gândim şi când ne referim la limbajul vizual, o altă lume mirifică fără de care nu am putea trăi – lumea frumosului, lumea imaginilor, lumea artelor, care ar putea fi înţeleasă ca o punte de legătură între lumea interioară şi cea exterioară şi chiar ca pârghie de asigurare a armoniei dintre acestea Pentru că lumea exprimată în imagini este una aparte, deosebită de toate celelalte şi necesară în acelaşi timp omului ca fiinţă socio-culturală Din perspectiva limbajului plastic, opera de artă poate fi abordată din punc de vedere şi cu ajutorul legităţilor care guvernează educaţia plastică Structurile morfologice şi de sinteză se referă la toate elementele care susţin exprimarea artistică: punctul, linia, culoarea etc Acestea se articulează în compoziţii cu o anumită structură şi semnificaţie – sintaxa imaginii Studiind morfologia şi sintaxa imaginii, putem contura o analiză a modalităţilor de reprezentare plasică În ceea ce priveşte sintaxa, prezentăm definiţia din Dicţionarul explicativ al limbii române: „parte a gramaticii care studiază funcţiile cuvintelor şi ale propoziţiilor în vorbire şi care stabileşte regulile de îmbinare a cuvintelor în propoziţii şi a propoziţiilor în fraze ”(1998, p 992) Prin translaţie, definim sintaxa artelor plasice, ca fiind: parte a gramaticii vizuale care studiază funcţiile elementelor de limbaj plastic şi ale formelor, suprfeţelor, compoziţiilor în cadrul operei de artă şi care stabileşte regulile de îmbinare a toturor elementelor în cadrul imaginii plastice, a operei de artă în ansamblul său Punctul – nucleu al creaţiei artistice Orice demers artistic începe cu cel mai simplu element, care este punctul Definiţia oferită de Dicţionarul de artă (1998, volumul 2, p 74), este următoarea: „figură geometrică rezultată prin intersectarea a două linii sau prin întâlnirea mai multor planuri Teoretic, punctul este invizibil, întrucât e lipsit de mărime, şi practic, are dimensiuni neglijabile În artele care folosesc suporturile plane, se produce prin atingerea suprafeţei de către instrumentul de lucru (pensula, cărbunele, etc ) Prin amplificarea dimensiunilor devine mai puternic şi mai clar, începe să devină suprafaţă, pată Dacă limitele lui extreme rămân imprecise dimensional, sunt în schimb precizabile formal: pot varia de la formele libere, divers dantelate, la altele geometrizante – se pot apropia de cerc, de triunghi, de stea etc Punctul este cel mai simplu element al formei, putând fi el însuşi formă, sau să aparţină conturului ei Caracterul lui fundamental rămâne imobilitatea Pare închis în sine şi încărcat cu o tensiune interioară pe care şi-o exercită asupra spaţiului din jur (iar dispariţia acestuia anulează punctul, luând naştere linia) ” Punctul este un semn grafic, cunoscut drept cea mai mică urmă lăsată pe hârtie de către un instrument, prin atingerea uşoară a vârfului acestuia pe foaie Punctul poate fi orice formă (suprafaţă) mai mică sau mai mare care are un centru El poate marca diferite valori, nuanţe de culoare şi diferite tensionări etc Este vizibil şi are semnificaţia unui moment cozmogonic Totodată are două dimensiuni: înalţime şi laţime Dacă mărim una dintre aceste dimensiuni şi o reducem pe cealaltă, vom obţine o linie Punctele sunt de mai multe feluri: 1 Puncte spontane Acestea sunt obţinute ca rol al întâmplării, accidental, prin diverse tehnici şi folosind instrumente specifice, cum ar fi: pulverizarea, stropirea şi dispunerea culorilor prin scuturarea pensulei, picurarea sau scurgerea culorii sub formă de picături, amprentarea sau urmele lăsate pe suport prin apăsare cu degetul (dactilopictură) sau diverse alte obiecte 2 Punctele elaborate După cum menţionează şi denumirea acestora, punctele elaborate sunt realizate intenţionat, gândit, controlat Procesul elaborării acestora solicită imaginaţia şi capacităţile de selectare şi punere în valoare a experienţei acumulate Cu ajutorul lor se poate desena şi construi grafic, deoarece ele capătădiverse ipostaze când sunt folosite având scopuri bine definite: a) ca semn plastic – este o imagine elaborată, care exprimă ceva concret, în acord cu ideile şi sentimentele de care este animat autorul în momentul creaţiei Poate reprezenta diferite elemente figurative, deprinzând de tema aleasă Însă punctele pot anima o suprafaţă şi atunci când sunt redate ca elemente abstracte, sub diverse forme oarecare sau a celor geometrice cunoscute b) ca mijloc de exprimare – punctele devin elemente constructive care redau volumul, efectul spaţial, textura, structura, umbra etc Aceste expresivităţi pot fi evidenţiate prin mărimea şi densitatea punctelor, valoare şi culoare, sensurile aranjării pe suport (orizontal, vertical, spiralat, curb, şerpuit, paralel, ascendent ordonat, dezordonat etc ) Punctele îşi pot intensifica expresivitatea prin repetare ritmică, alternare, grupare, înşiruire, divizare Ele devin energice şi dobândesc dinamism, pot sugera mişcarea când sunt redate în culori contrastante c) ca ornament decorativ – au rolul de a înfrumuseţa, de a ornamenta obiecte diverse, materialele textile Însă, de regulă, punctele nu sunt dispuse singure, ele apar în compania altor elemente de limbaj plastic Totodată, punctul marchează locul de unde copilul îşi începe desenul Iar acesta oferă informaţii preţioase asupra modului în care este ancorat în realitate Copiii aflaţi la primele desene vor începe să lucreze de la mijlocul foii, din centrul acesteia – este în centrul atenţiei, iar acest loc este cel mai îndăgit de el Dacă începe de la marginea foii, putem avea în vedere o inhibaţie sau sentimentul de înstrăinare faţă de mediu Alegerea părţii stângi poate indica nevoia copilului de a rămâne ancorat în starea fericită din trecut, iar dacă alege partea dreaptă, copilul arată dorinţa de acreşte, de a avansa, dorinţa de deschidere către exterior, către lume şi noi experimente Metamorfozele liniei plastice Cea mai simplă definiţie a liniei, pe care o cunoaşte toată lumea, este ca fiind urma lăsată de un punct în mişcare Definiţia elaborată a liniei, prezentată în Dicţionarul de artă (1998, volumul 1, p 255) este următoarea: „trăsătura lăsată pe un suport, de creion, peniţă, pensulă etc , care slujeşte la delimitarea corpurilor şi suprafeţelor Linia poate avea conotaţii multiple, în funcţie de traiectorie, lungime,grosime, poziţie,grupare, succesiune, amplasare în câmpul imaginii artistice Fiind compusă dintr-un şir neîntrerupt de puncte în succesiune, poate sugera direcţia, mişcarea, stabilitatea etc O linie orizontală este calmă şi statică, una verticală pare fermă, una oblică pare întotdeauna dinamică şi sugerează deplasarea (este ascendentă, dacă se deplasează de la stânga-jos spre dreapta-sus, ori descendentă, dacă este dispusă invers); un duct neuniform ca grosime pare ezitant, iar altul uniform pare calm şi consecvent, uneori obositor; o linie frântă pare neliniştită şi ruptă, o linie curbă care se dezvoltă larg poate sugera plenitudinea, iar o linie care curge dezordonat creează impresia de agitaţie Asocierea mai multor feluri de linii amplifică rezultatele expresive datorită contrastului lor implicit Succesiuni de linii egale sau ilegale, dispuse la intervale regulate sau nu, pot crea sugestii ritmice active sau monotone, de spaţialitate sau de relief etc Rolul estetic al liniei a variat, în funcţie de concepţiile stilistice, socotit fiind ca fundamental în clasicism, academism, manierism, neoclasicism, pentru capacitatea sa abstractivă, iar în baroc, în simbolism şi Jungendstil, pentru capacitatea ei de a exprima înseşi ritmurile organice ale artistului ” Linia deţine triplu rol în desen: * constructiv – deoarece sugerează forma, volumul, materialitatea şi chiar culoarea; * figurativ – devine semn plastic sau formă cu diverse semnificaţii; * expresiv – datorat conţinutului semantic al desenului obţinut prin mişcare, ritm, contrast Efectele expresive ale liniei sunt folosite în diferite ipostaze, determinate de forma acesteia, care poate fi simplă, continuă, egală, activă, modulată, subţire, sensibilă, groasă, întreruptă, scurtă, lungă, difuză etc Dacă ne referim la sensul sau direcţia liniei, aceasta este dreaptă, frântă, curbă, ultimele două având şi posibilitatea de a fi deschise sau închise Prin modul în care sunt grupate, acestea se împart în paralele, întretăiate, convergente sau divergente Liniile prezente într-o compoziţie determină caracterul acesteia Liniile aşezate pe orizontală indică relaxare, destindere, repaus; aşezate pe diagonală, în coborâre sau urcare, când şerpuiesc, de rotesc, se răsucesc-indică mişcare, dinamism Fiecare tip de linie reprezintă şi sugerează anumite caracteristici şi semnificaţii Aceste tipuri de linii sunt (Drăghicescu, S , 2007, pp 45-46): * linia subţire – gingăşie, fermitate, lumină, sensibilitate; * linia groasă – vigoare, forţă, umbră; * linia continuă – fermitate, precizie, siguranţă; * linia întreruptă – nesuiguranţă, indecizie, căutare; * linia dreaptă – raţiune, logică, rigoare; * linia frântă – asprime, schimbare, vitalitate, ritm puternic; * linia curbă – sensibilitate, emotivitate, delicateţe, melancolie; * linia orizontală – calm, linişte, repaus; * linia verticală – înălţare, aspiraţie, echilibru, nobleţe, * linia sinuasă – mişcare continuă, fluiditate; * linia oblică ascendentă – mişcare, dinamism, avânt; * linia descendentă – instabilitate, cădere, dezechilibru, dezorientare; * linii orizontale grupate – stabilitate, linişte, repaus; * linii verticale paralele dispuse la distanţe egale – ordine, măreţie, armonie; * linii curbe uşor ondulate – mişcare lină, graţie; * linii de aceeaşi grosime – simplitate; * linii de grosimi diferite – complexitate; * linii difuze – transparenţă, plutire Linia care este construită continuu, fără revenire, dintr-o singură trăsătură se numeşte linie în duct continuu şi este de două feluri: * linie modulată – conţine zone subţiri, alternate cu altele îngroşate; * linie nemodelată – are grosimea uniformă pe tot traseul ei, are aspect decorativ şi necesită precizie Dacă ne referim la linii din punctul de vedere al temei alese pentru studiu, putem menţiona că: * liniile sigure şi fluente sunt tipice copilului care înfruntă cu entuziasm realitatea, nu are dificultăţi de adaptare la mediile noi, îşi face prieteni noi cu mare uşurinţă; * liniile nesigure prezintă copilul care se teme de despărţirea de familie şi de contactul cu persoane necunoscute, noi, este timid şi are dificultăţi de adaptare; * liniile întrerupte, ascuţite, evocă teama de abandon şi de separare de persoanele sau obiectele iubite Aceste linii sunt specifice copilului care se poate irita sau agita uşor; * liniile ondulate încearcă să imite scrisul; * liniile curbe reprezintă o dorinţă înnăscută de comunicare şi de joacă cu alţii copii Această figură este expresia capacităţii de adaptare, a bunei dispoziţii atunci când se află în prezenţa altora; * liniile frânte, care prezintă unghiuri, forme ascuţite, denotă tensiune, rezistenţă şi nevoia de a fi îngrijiţi fără constrângeri Toate expresivităţile şi semnificaţiile prezentate aici rezultă mai ales atunci când sunt predominante într-o lucrare Constituirea formei prin translaţiia liniei şi punctul Suprafaţa-formă Forma reprezintă aspectul exterior, vizibil, înfăţişarea obiectelor materiale, a fiinţelor şi a fenomenelor naturii Forme naturale sau spontane sunt formele create de natură Alături de acestea există formele create de om, care se numesc elaborate, datorită intervenţiei activităţii umane Definiţia Dicţionarului de artă (1995, vol 1, p 188) prezintă forma ca fiind „totalitatea mijloacelor de limbaj care alcatuiesc aspectul exterior al unei opere de artă: culoare, linie, volum etc În realitate, forma este rezultatul procesului de creaţie în întregimea sa, incluzând şi ideea care a stat la baza operei Mai mult decât atât, în gândirea artistică elină, în cea a Renaşterii, manierismului, baroculuim dar şi în cea a artei moderne, forma coincide, în demersul constituirii ei, cu creaţia însăşi, aceasta nefiind decât desăvârşirea prin materializare a unei forme interioare existente în spiritul artistului ” Ca element de limbaj plastic, forma are o importanţă deosebită şi o întâlnim în două ipostaze: forma plană şi forma spaţială Forma plană coincide cu nivelul suprafeţei tabloului Forma plană spontană este cea care se produce de la sine, fără o cauză exterioară aparentă Forma spontană poate fi şi forma naturală şi pot sugera diferite înfăţişări Dar sunt şi forme spontane create de artişti prin diferite procedee tehnice de lucru, ca şi formele spontane obţinute de copii Descoperirea şi analizarea formelor spontane din natură, asociate cu cele obţinute accidental printr-o serie de procedee, ajută la înţelegerea calităţilor formelor din punct de vedere al culorii, structurii sau sensului Forma plană ealborată este rezultatul unor procedee tehnice capabile să exprime cel mai bine ideile intenţionate, logica şi gândirea autorului Procedeele tehnice utilizate sunt variate, amintim câteva dintre acestea: ştampilele confecţionate din diverse materiale, metoda ştraifurilor (şabloanelor), metoda inversării, diversele tehnici mixte Forma spaţială are volum, se încaderează în spaţiu şi este tridimensională, respectiv are trei dimensiuni – lungime, lăţime şi înălţime Formele spaţiale se regăsesc peste tot în jurul nostru, sub forma obiectelor care ne înconjoară Acestea pot fi realizate folosind materiale precum lutul, plastilina, machetele Dacă vorbim despre modelaj, ca primă modalitate de realizare a formelor spaţiale, acesta este un domeniu accesibil şi plăcut copiilor şi este o modalitate simplă de redare a realităţii prin volume plastice, artistice, în materialele uşor de prelucrat Suprafaţa- formă, ca mijloc de reprezentare plastică, există alături de formele naturale descoperite în natură şi cele plastice create ca ajutorul liniei şi culorii Aceasta poate fi o pată de culoare, o formă figurativă reprezentând obiecte, animale etc Suprafeţele au legătură directă cu spaţiul bidimensional în general, dar pot fi legate şi de noţiunea de spaţiu tridimensional, întrucât prin mişcare, formele plane generează volumele, respectiv formele tridimensionale Primele mâzgălituri ale copilului reprezintă manifestarea energiei vitale, aceste prime manifestări fiind doar nişte urme fără forme Mai târziu doar, pe la 2-3 ani, copilul începe să controleze mişcările creierului şi realizează primele forme, mai mult sau mai puţin complete Cu trecerea timpului, emicercurile, liniile devin forme tot mai asemănătoare cu obiectele reprezentate De la primele linii şi forme, care de regulă sunt ovalul şi cercul, pătratul şi diversele tipuri de linii despre care am discutat anterior, se realizează în timp trecerea spre forme din ce în ce mai complexe care apar în desenul elaborat Sfera cromatică – abordare structuralistă Din cele mai vechi timpuri oamenii au fost atraşi de culori şi de tainele acestora, deoarece existenţa umană nu poate fi concepută fără ambianţa colorată a lucrurilor Culoarea dezvoltă primele forme ale personalităţii şi emotivităţii omului, îi stimulează spiritul creator şi exercită o deosebită influenţă asupre sa, provocându-i şi susţinându-i diferite stări psihice, impresii şi sentimente După cum am mai precizat deja, cu ajutorul unei imagini comunicăm, transmitem idei, sentimente, care ne înconjoară peste tot şi o întâlnim în foarte multe domenii, a devenit agasantă uneori datorită kitsch-ului şi chiar nocivă pentru individ În aceste condiţii, educaţia artistico-plastică are ca obiectiv să formeze ochiul, să-l deprindă cu „observarea”, cu analizarea, cu decodificarea personalizată, amprentată de subiectivitatea proprie, pentru a descopreri mesajele care îi sunt adresate, să nu se rezume numai la „a vedea” sau „a privi” Studiul culorilor şi a nonculorilor O serie de pictori, cercetători şi teoreticieni au studiat relaţiile dintre culor, au realizat clasificări şi scheme grafice ale acestora, cu scpul de a înţelege cât mai bine ce înseamnă şi cum se pot utiliza cât mai adecvat Astfel îi amintim pe: Isaac Newton, autorul cercului cromatic cu şapte culori; Johann Wolfgang von Goethe – a prezentat cercul şi triunghiul cromatic; Philipp Otto Runge – a realizat steaua culorilor şi cercul cromatic; Paul Cezanne – a experimentat şi propus schema efectului lumină-umbră; Gerard Boutte – a realizat cercul cu 24 de culori; Johannes Itten – autorul cercului cromatic cu 12 culori şi a sferei cu ajutorul căreia sunt explicate posibilităţile de amestecuri cromatice; Paul Klee – a elaborat sfera culorilor Cercetările au stabilit că proprietăţile culorilor sunt: cromatice (date de gradul de saturaţie, gradul de puritate sau provenienţa din amestec), calorice (calde sau reci) şi valorice (închise sau deschise, în funcţie de gradul de luminozitate) Este necesar să se cunoască proprietăţile culorilor pentru a fi utilizate corect în conştient Clasificările culorilor sunt diverse, în funcţie de anumite criterii După criteriul importanţei, avem patru grupe de culori, şi anume: 1 Culori primare: roşu, galben, albastru Acestea sunt cele mai pure culori şi au cea mai intensă strălucire Se mai numesc şi culori de bază, deoarece, dacă se amestecă între ele două câte două, putem obţine celelalte culori 2 Culorile binare de gradul I, denumite şi culori secundare, sunt culorile formate din amestecul culorilor primare, două câte două, în cantităţi egale Culorile obţinute astfel îşi pierd din puritate şi au un grad mai redus de strălucire Ele sunt: * Oranj sau portocaliu – roşu şi galben, * Verde – galben şi albastru, * Violet – albastru şi roşu 3 Culorile binare de gradul II, apar ca amestec fizic între două culori, ca a doua serie de amestecuri Sunt întâlnite ş sub numele de culori terţiare, fiind obţinute din amestecul unei culori primare cu cele binare de gradul I Acestea sunt: * Verde albăstrui – verde şi albastru, * Verde gălbui – verde şi galben, * Oranj gălbui – oranj şi galben, * Oranj roşcat – oranj şi roşu, * Violet roşcat – violet şi roşu, * Violet albăstrui – violet şi albastru 4 Culorile ternare sunt alte culori derivate din amestecul fizic a câte două culori secundare în cantităţi egale Acestea mai poartă denumirea de pământuri sau teruri Acestea sunt: * Ocru sau oliv – verde şi oranj, * Maro – oranj şi violet, * Gri petrol – violet şi verde Clasificarea culorilor după criteriul impresiei: 1 Culorile calde: roşu, galben, oranj, care creează senzaţia de bucurie, lumină, căldură Cea mai caldă este oranjul, deoarece este obţinută din combinaţia celorlalte două 1 Culorile reci: verde, albastru, violet Cea mai rece este albastru, pentru că ajută la obţinerea celorlalte culori reci Aceste culori, în opoziţie cu cele calde, dau senzaţia de frig, depărtare, tristeţe, răceală 1 Neutrele: negru, maro, gri Acestea sunt importante datorită faptului că, atunci când alăturibde ele aşezăm alte culori, acestea din urmă sunt foarte bine puse în evidenţă Totodată, neutrele au proprietatea de a estompa stridenţele unor culori În cadrul clasificării culorilor după criteriul relaţiilor cromatice, avem culorile complementare: roşu-verde, galben-violet, albastru-oranj Acestea poartă numele de complementare deoarece sunt culori aşezate diametral opus cercul cromatic La o culoare primară i se opune binara rezultată din amestecul celorlalte două culori primare Dacă se amestecă fizic, aceste culori se neutralizează din punct de vedere cromatic şi se distrug reciproc Un loc aparte îl ocupă albul şi negru, care sunt numite nonculori deoarece ele nu se găsesc în spectrul solar, deci lipsesc şi din cercul cromatic sau steaua culorilor Ele sunt utilizate în pictură deoarece, combinându-le cu celelalte culori, pun în evidenţă proprietăţile valorice ale culorilor Amestecul celor două dau griurile neutre, griurile valorice sau acromatice Categorii cromatice Categoria cromatică reprezintă o serie, un grup de obiecte, de fenomene, de situaţii care alcătuiesc un tot unitar, iar în cazul artelor plastice, este o serie de tonuri şi de culori dispuse într-o gradaţie armonioasă Culorile aflate într-o categorie cromatică nu sunt în contrast, deoarece presupune existenţa unor acorduri la o dominantă şi crearea de analogii între acorduri Unitatea dată de dominanta cromatică determină armonia tentelor colorate care alcătuiesc categoria cromatică Categoriile cromatice sunt de mai multe feluri: 1 Categoria cromatică simplă – care se formează formează prin alăturarea tentelor obţinute în urma amestecurilor fizice dintre două culori complementare în diverse proporţii sau a celor obţinute din amestecul fizic dintre o culoare caldă şi una rece Categoria cromatică în acest caz poate fi caldă sau rece, după cum este şi culoarea dominantă Acestea pot exprima diferite stări – veselie, tristeţe, linişte, agitaţie, nostalgie, mister, teamă, durere, speranţă, etc Cele mai simple categorii cromatice sunt: a culorilor calde, a culorilor reci şi cea a nuanţelor, constituită prin juxtapuneri ale seriei nuanţelor 1 Categoria cromatică compusă – se realizează prin dezvoltarea în paralel a două sau trei categorii simple, constituite din perechi complementare Una dintre categoriile cromatice simple va constitui totalitatea dominantă care va asigura intensitatea cromatică 1 Categoria cromatică ton în ton – se formează din amestecul fizic al unor culori de aceeaşi natură, de aceeaşi tentă, cantităţi mai mari sau mai mici de albastru sau negru 1 Categoria cromatică de griuri colorate – o anumită nuanţă se obţine din amestecul unei perechi de culori complementare în diferite proporţii Această categorie se poate diversifica dacă se va recurge şi la amestecul acestora cu diferite cantităţi de alb Este importantă şi necesară cunoaşterea acestor categorii cromatice, în special pentru artistul plastic, dar nu numai Culorile dint-o lucrare sunt întotdeauna alese cu un scop şi un rol de a transmite privitorului anumite mesaje şi de a trezi emoţii Interesul este atras de o anumită culoare care dă tonalitatea ansamblului şi de care depind celelelalte culori Tocmai pentru a transmite exact ceea ce intenţionează artistul prin intermediul unui tablou, este nevoie de cunoaşterea în detaliu a tuturor aspectelor prezentate anterior Semnificaţii şi simboluri ale culorilor Culoarea este element de limbaj plastic, este totodată semn şi simbol, deoarece prin intermediul tonurilor cromatice se pot comunica informaţii de ordin semantic, estetic sau afectiv Ca semn, indică un obiect anume şi are propria semnificaţie În acelaşi timp este mijloc de expresie capabil să declanşeze trăiri în plan intelectual şi afectiv, prin intermediul imaginilor plastice, dar şi de stimul al spiritului de creaţie Simbolul este definit ca fiind „semn, fenomen,sau persoană care este învestit cu o capacitate specială de a transmite idei, concepte, chiar aluzii ideologice, mult mai complexe decât simpla lor reprezentare, în conformitate cu un cod acceptat în general sau care aparţine unor grupuri, colectivităţi, societăţi particulare, adesea închise În artele plastce, simbolul este un semn vizual cu caracter aluziv, referitor la o altă realitate de ordin material sau spiritual, decât cea pe care imaginea o înfăţişează ” (Dicţionar de artă, 1998, p 128) Referindu-ne la simbolismul culorilor, considerăm importante să prezentăm definiţia oferită de acelaşi dicţionar menţionat anterior, ca fiind „concept potrivit căruia culorile sunt purtătoare de informaţii ascunse, de semnificaţii sau mesaje cu caracter benefic, ori nu Istoria simbolurilor cromatice debutează în vremi imemoriale ajungând până în zilele noastre (de pildă albul simbolizează puritatea, lumina, prietenia, iar negrul – moartea, durerea, solemnitatea) Simbolurile cromatice sunt creaţii colective şi variază în timp şi spaţiu, de la o cultură la alta Diferă şi căile de formare, fiind generate de evenimente istorice şi sociale, de asocieri mentale, de portul popular, de meserii etc Cunoaşterea şi fixarea lor se face prin învăţare, tradiţie şi rutină Cunoaşterea simbolurilor folosite în arta epocilor vechi este importantă pentru înţelegerea unor sensuri care alminteri ar rămâne obscure ” ( Dicţionar de artă, 1998, p 129) Aşa cum rezultă din definiţiile prezentate, cunoaşterea încărcăturilor expresive şi simbolice ale culorilor ajută la înţelegerea mesajului transmis printr-o operă de artă În continuare prezentăm o sinteză a semnificaţiilor date culorilor de-a lungul timpului Roşu – focul, pasiunea, iubirea, lupta puterea, dinamica, revolta, agresivitatea, furia, exaltarea, încordarea, agitaţia Oranj – văpaia soarelui, căldura excesivă, energia, veselia, bucuria, dorinţa arzătoare, exuberanţa Galben – lumina, soarele, bogăţia, copilăria, inteligenţa, gândirea creatoare, dar şi invidia, gelozia, neâncrederea, trădarea Verde – natura, vegetaţia, siguranţa, speranţa, mulţumirea, satisfacţia, odihna, liniştea, tinereţea, activitatea spirituală intensă, refugiul, concilierea Albastru – infinitul, atmosfera, apa, cerul, răceala, nostalgia, credinţa, delicateţea, puritatea spirituală, gândirea, reflecţia Violet – tristeţea, îngăduirea, durerea, iubirea platonică, sfiiciunea, consecvenţa, sinceritatea Maro – seriozitatea, amărăciunea, intoleranţa faţă de contraste şi contrarii, prudenţă, comoditate, caracterizează persoanele realiste Roz – suflet bun, sensibilitatea excesivă, atenţia la detalii, bogăţia interioară, dorinţa de a iubi, selectiv în alegerea prietenilor Turcoaz – profunzime a sentimentelor, linişte, dependenţă de legături afective Alb – lumina, puritate, curăţenia, gingăşia, pacea, nevinovăţia Negru – întunericul, moartea, misterul, necuprinsul, doliul, sobrietatea, solemnitatea Gri – teama, timorarea, docilitatea Alegerea liberă a culorilor este fundamentală pentru înţelegerea anumitor aspecte ale caracterului şi temperamentului copilului, mai ales dacă le foloseşte mereu pe aceleaşi, căci culoarea este proiecţia externă a propriilor sentimente şi emoţii temporare sau permanentizate Spaţiul compoziţional – unitate plastică indivizibilă Toate elementele de limbaj plastic despre care am vorbit anterior, alături de culoare şi aspectele sale formează ceea ce numim compoziţie sau spaţiu compoziţional, ca ansamblu unitar, ca unuitate indivizibilă, prin care să se transmită privitorului ideea şi emoţia artistului Compoziţia decorativă şi plastică sunt clasificate astfel după destinaţia acestora, după principiile care stau la baza organizării lor Compoziţiile figurative şi nonfigurative sunt raportate la realitate, la caracterul elementelor de limbaj plastic utilizate, dar şi la tehnicile şi materialele de lucru Într-o compoziţie plastică, artistul nu reproduce fidel realitatea, ci o recompune, creează o nouă realitate conţinută într-o expresie plastică Pentru aceasta, trebuie să respecte principiile compoziţionale, care sunt (Drăghicescu, S ,2007, p 51): * paginaţia (felul în care sunt dispuse elementele în spaţiul plastic); * structura (schema de ansamblu, prin care elementele sunt distribuite); * proporţia (armonia stabilită între elemente); * contrastul (opoziţia dintre elemente); * ritmul (repetarea voită a unui element) Un element important îl constituie centru de interes, care este zona care atrage atenţia privitorului încă din primul moment Interesant este faptul că centrul de interes, deşi are acest nume, nu se găseşte întotdeauna la mijlocul lucrării, cum am fi tentaţi să credem Poate fi un semn, un fragment sau un detaliu dintr-o întreagă lucrare şi poate fi evidenţiat prin mai multe modalităţi, cum ar fi: atribuirea celei mai pure culori, aglomerarea unei zone cu detalii, dispune contrastului cel mai puternic şi multe altele, în funcţie de preferinţele şi ideile autorului Compoziţiile plastice se împart în mai multe categorii: * Compoziţia închisă – toate liniile directoare conduc privirea spre un punct aflat în interiorul lucrării, de regulă spre centru de interes, iar marginile compoziţiei încadrează din toate părţile acest centru de interes, tabloul începe şi se termină în acest punct; * Compoziţia deschisă – are mai multe centre de interes, iar liniile directoare conduc privirea înspre exteriorul lucrării Astfel creativitatea şi imaginaţia privitorului este pusă la încercare, spre o continuare a tabloului exterior, în afara limitelor impuse de marginea compoziţiei; * Compoziţia statică – are la bază o structură geometrică şi o schemă compoziţională compusă din linii şi forme dispuse pe orizontală şi verticală, pe simetrie şi echilibru Aceste elemente indică stabilitate, repaus, lipsa mişcării, imobilitatea Nici cromatica nu iese în evidenţă, iar starea pe care ne-o transmite o astfel de lucrare este una de calm şi statornicie; * Compoziţie dinamică – se structurează pe diagonale, unghiuri, are la bază o schemă asimerică, toate acestea dau senzaţia de mişcare, de dinamism, acţiune, instabilitate Personajele, de exemplu, sunt redate în mişcare, în timp ce acţionează într-un fel sau altul Centrele de interes indică direcţia de mişcare şi sunt susţinute de cromatica utilizată, pentru a evidenţia cât mai bine anumite aspecte, considerate importante, esenţiale, de către autor * Compoziţia decorativă aparţine, după cum îi spune şi numele, artei decorative Tehnicile cele mai cunoscute şi întâlnite încă din timpul străvechi, sunt: mozaicul, fresca, vitraliul, tapiseria În cadrul unei compoziţii decorative, elementele cel mai des utilizate sunt cele inspirate din natură – geomerice, florale, zoomorfe, antropomorfe, dar redate într-o formă mai mult sau mai puţin simplificată Principiile care stau la baza realizării unei compoziţii decorativw sunt repetiţia (reluarea unui motiv la distanţe egale şi culori identice) şi alternanţă (care reprezintă o schimbare survenită la elementele care compun o repetiţie) * Compoziţia figurativă se referă la reprezentarea plastică a fiinţelor şi a obiectelor din realitate, folosind elemente luate din mediul înconjurător, din natură şi viaţă, drept pentru care acest tip de compoziţii sunt uşor de înţeles, figurile fiind uşor de recunoscut * Compoziţia nonfigurativă, în opoziţie cu cea figurativă, nu reprezintă elemente concrete, existente în realitate Le putem numi compoziţii abstracte, deoarece trăirile şi sentimentele sunt reprezentate de semne abstracte şi reprezintă rodul imaginaţiei fiecărui individ Poate avea mai multe centre de interes, însă limbajul utilizat este numai într-o oarecare măsură unul universal, cea mai mare parte este rodul imaginaţiei autorului Arta infantilă şi arta semnelor Despre arta infantilă s-a spus de multe ori că seamănă cu arta adulţilor, deoarece este deosebit de bine realizată De altfel, arta multor pictori celebri este foarte apropiată de arta copiilor, iar dintre aceşti artişti foarte bine cunoscuţi, îi menţionăm pe Picasso şi Klee Astfel, în cadrul acestui tip de artă, accentul cade pe simplificarea elementelor şi formelor şi se ţine cont mai puţin de precizia reprezentării Într-o asemenea proximitate, avem tendinţa greşită de a căuta în opera copilului ceea ce se aşteaptă de la cea a adultului Arta infantilă a fost de multe ori comparartă cu arta primitivă dar ş i cu arta naivă Însă noţiunea infantilă este un lucru pozitiv în măsura în care îl învaţă pe adultul care deţine statutul de părinte sau de educator să aprecieze desenul copilului pentru ceea ce este el cu adevărat Tehnologia şi dezvoltarea rapidă pe toate planurile sociale au impus schimbări în stilul nostru de viaţă, dar lumea simbolică legată de sfera spirituală, şi a emoţiilor a rămas neschimbată Dorinţa de afecţiune, solidaritate, prietenie, au rămas aceleaşi, la fel cum sentimentele care însoţesc reprezentarea mamei şi a tatălui sunt neschimbate încă din timpul străvechi Totodată, aceste reprezentări ale mamei şi tatălui corespund lunii şi soarelui, elemente arhaice, neschimbate, identice în întreaga umanitate, ceea ce facilitează comunicarea, articulând un autentic limbaj universal De obicei, copilul face apel la elementele simbolice familiare în reprezentările sale grafice, pe care le ordonează în ipostazele dorite Toate elementele desenate sunt simbolice dar prin modul de redare vorbesc de la sine şi dezvăluie trăsăturile de caracter ale autorului Fiecare element are de povestit ceva, reprezintă atât forme de cunoaştere utile, cât şi semnale de alrmă pentru adulţi Prezentăm în cele ce urmează elementele cel mai des utilizate în desenele copiilor Casa Atunci când reprezintă casa, se relevă personalitatea şi caracterul copilului De altfel, casa este una din temele pe care copilul le preferă Simbolurile întâlnite aici sunt: adăpostul, căldura familială, deschiderea spre ceilalţi, spre cei din jur Atunci când interpretăm desenul unei case, ţinem cont de o serie de elemente, cum sunt: plasarea în pagină, mărimea ei, acoperişul, hornul, ferestrele, uşile, precum şi elementele din mediul înconjurător care apar reprezentate Dacă o casă este mică, cu ferestre minuscule sau inexistente, putem vorbi de timiditate, izolare, sentiment de inferioritate Dacă este o casă mare – subiectul poate avea nevoie de afectivitate, de adaptabilitate Casa-castel reprezintă refugiul ideal Copacul „Timpul nostru are nevoie de oameni care să fie asemenea arborilor, încărcaţi de o pace tăcută, are căror rădăcini cresc deopotrivă din mijlocul pământului şi din mijlocul cerului ”(Oliver Clément) Copacul este, deasemenea, un element des întâlnit în reprezentările copiilor, iar reprezentările copacului vor fi diferite în funcţie de vârsta pe care o are la un moment dat De la copacul-mâzgălitură se va ajunge treptat la un copac mormoloc, apoi la copacul-sferă, când coroana este reprezentată astfel Poziţia copacului pe foaie este foarte importantă, în funcţie de partea în care este plasat Partea superioară a foii are legătură cu zona intelectuală, spirituală, contactul cu anturajul, cu mediul, este „eul” subiectului, conştiinţa şi sentimentele sale Partea inferioară se referă la inconştient, la instincte, trecut, egoism Elementele componente ale copacului sunt importante la rândul lor: rădăcina, trunchiul şi crengile sunt nucleul, partea stabilă, pe când frunzele, fructele, mediul înconjurător sunt elemente de decor Orice accident de trunchi sau pe crengi arată o întâmplare nefericită din trecutul copilului cu atât mai recent cu cât se află mai sus pe trunchi Reprezentarea animalelor Copiii sunt instinciv atraşi de animale Chiar dacă nu le-au văzut niciodată, le cunosc foarte bine Nu e nevoie să se afle în faţa unui leu pentru a-şi da seama de cât de periculos este acesta Limbajul i-a atribuit fiecărui animal un simbol De multe, însă, copilul desenează un animal în locul unei persoane sau preferă să reprezinte numai animale în loc de oameni În acest mod îşi maschează problemele afective şi prezintă relaţii cu exteriorul Animalele domestice sunt cel mai des reprezentate, ceea ce prezintă o bună adaptare a copilului la mediul său Prin desenarea de animale, copiii îşi descarcă sentimentele violente, directe, faţă de adulţii cu care nu îndrăznesc să fie agresivi – astfel, desenul unui animal poate fi un semn al tensiunilor emoţionale Câinele apare ca reprezentare predilectă a copiilor Acesta poate fi interpretat în mai multe feluri – prieten al stăpânului, dar ţinut în lesă, poate fi maltratat fără a se revolta, dar şi invidiat pentru dezmierdări Astfel, semnificaţia câinelui este destul de ambiguă, de aceea e nevoie de studiul mai multor lucrări, desene, de observarea şi înţelegerea întregului context Dar şi de discuţii directe cu copilul, pentru o aprofundare a informaţiilor oferite de desene Animalele sălbatice, în special cele înfricoşătoare, pot ascunde imaginea tatălui de care subiectul se teme Orice animal sălbatic reprezentat se referă la angoasele şi anxietatea copilului Reprezentarea astrelor Soarele este elementul cel mai des reprezentat în desenele copiilor După cum se ştie, soarele este asociat figurii masculine, tatălui, care este puternic, vede tot şi poate face orice Un copil care este puternic ataşat de tată va desena de fiecare dată acest element în operele sale însă dacă copilul nu este legat afectiv de tată, soarele va apărea fără raze cu nuanţe de roşu sau culori reci Acest astru este practic simbolul celui care are autoritate, care conduce şi are influenţă asupra celorlalţi Soarele semnifică căldură, lumină, forţă care mişcă lumea, dar de fapt se referă la forţa virilă, dorinţa de autonomie şi independenţă Luna este un astru discret, cu lumină slabă, care luminează numai noaptea, conferindu-i un aspect magic Este prezentă rar în desenele copilului, poate şi din cauză că apare noaptea, în întuneric, iar copiilor le este frică mereu de întuneric Este un simbol care alimentează inconştientul şi stimulează imaginaţia, face trimitere la forţa sufletului Cerul este simbol al serenităţii, al concreteţii şi al sentimentelor religioase – în cer se află cealaltă lume Copilul care îl desenează demonstrează că este spiritual şi delicat Este şi simbolul aspiraţiilor – prin puritatea întinderii sale infinite, el ilustrează perfecţiunea Apa este unul dinte principalele simboluri feminine, legat de mamă, de tot ce ţine de naştere Poate fi interpretat şi ca un element purificator, ca stare de bine, dar şi ca element ameninţător, când apar nori negrii de ploaie Astfel, exprimă teama de a fi certat şi este un indiciu al hipersensibilităţii şi a toleranţei scăzute la frustrări care poate genera teamă Pământul este de obicei reprezentat de o linie maro sau verde în partea de jos a spaţiului de lucru, fiind indiciul siguranţei, a echilibrului persoanei care se află „cu picioarele pe pământ”, care dispune de o stabilitate emoţională adecvată, de o inteligenţă emoţională dezvoltată Curcubeul, această fantezie colorată care apare pe cer, exprimă bogăţie, originalitate, nevoia de a-i uimi pe cei din jur, de a fi luaţi în seamă atât de adulţi, cât şi de copii din jur 